Nauda - Vikipēdija

# Nauda

### Vikipēdijas raksts

Monētas un banknotes (eiro, Anglijas mārciņas, Dānijas kronas, Kanādas dolāri)

Nauda ir līdzeklis, ar ko var izteikt visu citu preču un pakalpojumu vērtību un ko pēc vispārējas vienošanās izmanto parādsaistību nokārtošanai. Parasti to izdod valdība vai kāda finanšu iestāde (banka), taču naudas funkcijas īpašos apstākļos (ekonomiskas stabilitātes trūkums, karš, cietums) var pildīt arī plaša patēriņa preces, piemēram, cigaretes vai alkohols. Naudas vērtība atkarīga no tās kā apmaiņas priekšmeta noderīguma, savukārt tas atkarīgs no naudas tirgus vērtības.

Naudai var būt pašai par sevi piemītoša vērtība (ja naudas funkcijas pilda kāda prece); izplatīta šādas naudas forma ir valūta ar zelta segumu. Nauda, kurai pašai par sevi vērtība nepiemīt, ir salīdzinoši nesens izgudrojums. Šādas naudas vērtību nosaka likums – valdība naudu izdod un ar likumu nosaka, ka šī nauda jāpieņem kā maksāšanas līdzeklis, turklāt prasa, lai šajā nauda tiktu maksāti nodokļi. Vēsturiski ir bijuši gadījumi, kad nauda, kam pašai vērtība piemīt (piemēram, zelta seguma veidā), to zaudē (ASV dolārs) vai tāda, kurai tās nav bijis, to iegūst (t.s. Šveices dinārs).

Latvijas Republikas nacionālās naudas vienība ir lats, kurā ir 100 santīmu.

## [izmainīt šo sadaļu] Naudas īpašības

Lai apmaiņas līdzekli varētu uzskatīt par naudu, tam jāpiemīt noteiktām īpašībām:

- tam jābūt standarta maksājumu līdzeklim,
- ar to jāvar noteikt citu preču vai pakalpojumu vērtību (līdz ar to arī cenu),
- tam jābūt vērtību uzkrāšanas līdzeklim,
- tai jābūt atpazīstamai (lai naudas saņēmējs to atpazītu kā maksāšanas līdzekli) un vienotai (divu vienādu naudas vienību vērtībai jābūt vienādai vai līdzīgai).

Mūsdienu ekonomikas ietvaros tiek uzskatīts, ka naudai vēlamas šādas īpašības:

- tās vērtībai jābūt stabilai,
- tai jābūt grūti viltojamai,
- tai jābūt viegli dalāmai un pārvietojamai,
- tai jābūt savstarpēji apmaināmai (vienai naudas vienībai jābūt noteiktai vērtībai attiecībā pret citu naudas vienību),
- tai jābūt daudzumā ierobežotai (lai nodrošinātu cenu stabilitāti),
- tai jābūt izturīgai (tā nedrīkst bojāties vai ātri nolietoties).

## [izmainīt šo sadaļu] Naudas funkcijas

Naudai ir noteiktas funkcijas. Nauda ir:

- apgrozības (maiņas) līdzeklis,
- vērtību salīdzināšanas mērs un uzskaites līdzeklis (ļauj salīdzināt cenu),
- vērtību uzkrāšanas līdzeklis,
- kredītnauda jeb maksāšanas līdzeklis (darījumos, kuros apmaksa jāveic pēc zināma laika perioda).

Naudas pamatfunkcija ir atdalīt pirkšanu no pārdošanas, tā atvieglojot maiņu, jo cilvēkam, kurš vēlas iegādāties noteiktu preci vai pakalpojumu, nav nepieciešamības atrast cilvēku, kurš vēlētos šo preci vai pakalpojumu iemainīt pret pircēja piedāvātajiem.

## [izmainīt šo sadaļu] Skatīt arī

- Naudas vēsture
- Valūta
- Numismātika

## [izmainīt šo sadaļu] Ārējās saites

- Latvijas nauda (Latvijas Bankas mājaslapa)

Saturs iegūts no "http://lv.wikipedia.org../../../n/a/u/Nauda.html"

Kategorija: Nauda

##### Views

- Raksts
- Diskusija
- Pašreizējā versija

##### Meklēt

##### Citās valodās

- Afrikaans
- Български
- বাংলা
- Bosanski
- Català
- ᏣᎳᎩ
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- Gàidhlig
- עברית
- हिन्दी
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- ಕನ್ನಡ
- 한국어
- Lietuvių
- Македонски
- Bahasa Melayu
- Myanmasa
- Nederlands
- Norsk (nynorsk)
- Norsk (bokmål)
- Polski
- Português
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Tagalog
- faka-Tonga
- Türkçe
- Українська
- Tiếng Việt
- ייִדיש
- 中文
- 粵語